ΑΠΟΦΑΣΕΙΣ
Αριθμ. 5356/21/ΓΠ
Έγκριση Κανονισμού Μεταπτυχιακών Σπουδών
του Π.Μ.Σ. με τίτλο «Φυσικές Αρχές Βιοϊατρικής
Απεικόνισης και Ακτινοπροστασία» του Τμήματος Ιατρικής, της Σχολής Επιστημών Υγείας του
Πανεπιστημίου Θεσσαλίας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τις διατάξεις της παρ. 1 του άρθρου 45 του
ν. 4485/2017 (Α΄ 114), σύμφωνα με τις οποίες «Με απόφαση της Συνέλευσης του Τμήματος καταρτίζεται ο
Κανονισμός Μεταπτυχιακών Σπουδών κάθε Π.Μ.Σ., ο
οποίος εγκρίνεται από τη Σύγκλητο, δημοσιεύεται στην
Εφημερίδα της Κυβερνήσεως, αναρτάται στο διαδικτυακό τόπο του Τμήματος και κοινοποιείται στο Υπουργείο
Παιδείας, Έρευνας και Θρησκευμάτων» .
2. Τις διατάξεις της περ. β της παρ. 6 του άρθρου 85
του ν. 4485/2017 (Α΄ 114), σύμφωνα με τις οποίες «Τα
ΑΕΙ οφείλουν, μέσα σε προθεσμία έξι (6) μηνών από την
έναρξη ισχύος του παρόντος νόμου να καταρτίσουν και
να δημοσιεύσουν τους Κανονισμούς του άρθρου 45», σε
συνδυασμό με την υπό στοιχεία 227378/Ζ//22.12.2018
εγκύκλιο του ΥΠΠΕΘ.
3. Την υπό στοιχεία 1971/21/ΓΠ/4.2.2021 απόφαση της
Συγκλήτου, με την οποία ιδρύθηκε το Π.Μ.Σ. «Φυσικές
Αρχές Βιοϊατρικής Απεικόνισης και Ακτινοπροστασία»
(Β΄ 582), σε εφαρμογή των διατάξεων του άρθρου 32
του ν. 4485/2017 (Α΄ 114).
4. Την απόφασή της Συνέλευσης του Τμήματος Ιατρικής στην υπ’ αρ. 7/17.3.2021 συνεδρίασή της, με την
οποία εγκρίθηκε ο Κανονισμός Μεταπτυχιακών Σπουδών του Π.Μ.Σ. «Φυσικές Αρχές Βιοϊατρικής Απεικόνισης
και Ακτινοπροστασία», σύμφωνα με τις διατάξεις των
άρθρων 30 έως 37 του ν. 4485/2017 (Α΄ 114).
5. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του προϋπολο-
γισμού του Ιδρύματος, αποφασίζουμε:
ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ
«Φυσικές Αρχές Βιοϊατρικής
Απεικόνισης και Ακτινοπροστασία»
Κανονισμός Λειτουργίας
Άρθρο 1
ΓΕΝΙΚΑ
1.1. Γενικές Διατάξεις
Το Τμήμα Ιατρικής της Σχολής Επιστημών Υγείας του
Πανεπιστημίου Θεσσαλίας θα λειτουργήσει από το
ακαδημαϊκό έτος 2021-2022 το Πρόγραμμα Μεταπτυχιακών Σπουδών (Π.Μ.Σ.) με τίτλο «Φυσικές Αρχές Βιο-
ϊατρικής Απεικόνισης και Ακτινοπροστασία» σύμφωνα
με την υπ’ αρ. 242/27.11.2020 απόφαση της Συγκλήτου
(Β΄ 582/2021) και τις διατάξεις του ν. 4485/2017 (Α΄ 114).
1.2. Μεταπτυχιακός Τίτλος
Το Π.Μ.Σ. οδηγεί στην απονομή Διπλώματος Μεταπτυχιακών Σπουδών στο αντικείμενο «Φυσικές Αρχές
Βιοϊατρικής Απεικόνισης και Ακτινοπροστασία».
1.3. Αντικείμενο - Σκοπός του Π.Μ.Σ.
Σκοπός του Π.Μ.Σ. «Φυσικές Αρχές Βιοϊατρικής Απεικόνισης και Ακτινοπροστασία» είναι η παροχή υψηλού
επιπέδου μεταπτυχιακών σπουδών με στόχο τη διεξοδική και βασισμένη στα πλέον σύγχρονα βιβλιογραφικά
δεδομένα εκπαίδευση των φοιτητών, οι οποίοι με την
ολοκλήρωση των σπουδών τους θα έχουν αποκτήσει
γνώση και κατανόηση για:
• τις βασικές αρχές λειτουργίας των βιοϊατρικών απεικονίσεων από την απλή ακτινογραφία, στην ακτινοσκό-
πηση, τις επεμβατικές ακτινολογικές πράξεις και την
αξονική τομογραφία (CT), στις εφαρμογές πυρηνικής
ιατρικής και μοριακής απεικόνισης (σπινθηρογραφήματα, SPECT, PET), αλλά και μη-ιοντιζουσών ακτινοβολιών
όπως υπέρηχοι, μαγνητική τομογραφία, λέιζερ ηλεκτρονική μικροσκοπία κ.λπ.,
• τις βασικές αρχές των εξελιγμένων τεχνικών απεικόνισης και την τεχνολογία αιχμής,
• τη χρήση εργαλείων ανάλυσης εικόνας και επεξεργασίας απεικονιστικών βιοδεικτών με προηγμένες τεχνικές
μηχανικής εκμάθησης και τεχνητής νοημοσύνης,
• τους κινδύνους από την χρήση ακτινοβολιών στο
προσωπικό και τους ασθενείς του νοσοκομείου,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Απριλίου 2021
ΤΕΥΧΟΣ  ΔΕΥΤΕΡΟ
Αρ. Φύλλου 1469
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1469/13.04.2021
• το χειρισμό της ακτινοβολίας για ιατρικούς λόγους με
ασφάλεια για προσωπικό και ασθενείς και την πρόληψη
και διαχείριση ατυχημάτων,
• το νομικό πλαίσιο που διέπει την χρήση ακτινοβολιών,
• τη διασφάλιση ποιότητας στις ακτινολογικές πράξεις
(αλυσίδα ασθενή - προσωπικό - μηχανήματα - χώρος)
μέσα από την πιστή τήρηση κανόνων ακτινοπροστασίας.
Επιπλέον, το Π.Μ.Σ. «Φυσικές Αρχές Βιοϊατρικής Απεικόνισης και Ακτινοπροστασία» είναι ιδιαίτερα προσα-
νατολισμένο στην έρευνα και διευκολύνει τη φυσική
συνέχεια διδακτορικών σπουδών.
1.4. Διάρκεια Λειτουργιάς του Π.Μ.Σ.
Το Π.Μ.Σ. θα λειτουργήσει μέχρι και το ακαδημαϊκό
έτος 2024-2025 με την επιφύλαξη των διατάξεων της
παρ. 8 του άρθρου 32 του ν. 4485/2017 (Α΄ 114).
1.5. Διδακτικό Προσωπικό
Στο Π.Μ.Σ. απασχολούνται:
α) κατά τουλάχιστον εξήντα τοις εκατό (60%) μέλη
Δ.Ε.Π. και Ε.ΔΙ.Π. ή αφυπηρετήσαντα μέλη Δ.Ε.Π. του
Τμήματος Ιατρικής του Πανεπιστημίου Θεσσαλίας ή
διδάσκοντες σύμφωνα με το π.δ. 407/1980 (Α΄ 112) ή
το άρθρο 19 του ν. 1404/1983 (Α΄ 173) ή την παρ. 7 του
άρθρου 29 του ν. 4009/2011,
β) μέλη Δ.Ε.Π. άλλων Τμημάτων του Πανεπιστημίου
Θεσσαλίας ή άλλων Πανεπιστημίων της ημεδαπής και της
αλλοδαπής, σύμφωνα με το άρθρο 36 του ν. 4485/2017
(Α΄ 114),
γ) ερευνητές από ερευνητικά κέντρα της ημεδαπής
ή της αλλοδαπής του άρθρου 13Α του ν. 4310/2014
(Α΄ 258), συμπεριλαμβανομένων των ερευνητικών κέντρων της Ακαδημίας Αθηνών, οι οποίοι είναι κάτοχοι
διδακτορικού διπλώματος και διαθέτουν εξειδικευμένες
γνώσεις ή σχετική εμπειρία στο γνωστικό αντικείμενο
του Π.Μ.Σ.
Η Σύνθεση του Διδακτικού Προσωπικού θα επικαιροποιείται σύμφωνα με τις διδακτικές ανάγκες που θα
προκύψουν ακολουθώντας τον εσωτερικό κανονισμό
του Πανεπιστημίου Θεσσαλίας και τη σχετική νομοθεσία.
1.6. Υλικοτεχνική υποδομή
Για τη λειτουργία του Π.Μ.Σ. «Φυσικές Αρχές Βιοϊατρικής Απεικόνισης και Ακτινοπροστασία» θα χρησιμοποι-
ηθεί η υπάρχουσα υλικοτεχνική υποδομή του Τμήματος
Ιατρικής του Πανεπιστημίου Θεσσαλίας. Οι διδακτικές
ανάγκες του Π.Μ.Σ. θα καλυφθούν από τις αίθουσες διδασκαλίας χωρητικότητας εξήντα (60) ατόμων εκάστη
και από τα αμφιθέατρα του Τμήματος.
Οι παραπάνω χώροι είναι εξοπλισμένοι με οπτικοακουστικό υλικό (βιντεοπροβολείς, μικροφωνική και
ηχητική εγκατάσταση, σύστημα τηλεδιάσκεψης και το
απαραίτητο λογισμικό) καθώς και πλήρως εξοπλισμένη
Βιβλιοθήκη, η οποία παρέχει όλες τις υπηρεσίες μίας σύγχρονης πανεπιστημιακής βιβλιοθήκης που απαιτούνται
για την εύρυθμη λειτουργία του Π.Μ.Σ.
Άρθρο 2
ΔΙΟΙΚΗΣΗ - ΑΡΜΟΔΙΑ ΟΡΓΑΝΑ
2.1. Γενικές Διατάξεις
1. Η δομή, η οργάνωση και η λειτουργία των μεταπτυχιακών σπουδών του Τμήματος Ιατρικής της Σχολής
Επιστημών Υγείας του Πανεπιστημίου Θεσσαλίας διέπονται α) από τις διατάξεις του ν. 4485/2017 (Α΄ 114),
β) την υπ’ αρ. 242/27.11.2020 (Β΄ 582/2021) απόφαση
της Συγκλήτου, γ) τον παρόντα Εσωτερικό Κανονισμό
Μεταπτυχιακών Σπουδών.
2. Οι διατάξεις της Οργάνωσης και Λειτουργίας των
Μεταπτυχιακών Σπουδών, όπως αυτές αναλύονται
παρακάτω, εξειδικεύουν και συμπληρώνουν το νομοθετικό πλαίσιο που διέπει τις μεταπτυχιακές σπουδές
(ν. 4485/2017) και ρυθμίζουν με ενιαίο τρόπο θέματα
λειτουργίας του αναμορφωμένου Προγράμματος Μεταπτυχιακών Σπουδών του Τμήματος Ιατρικής της Σχολής
Επιστημών Υγείας του Πανεπιστημίου Θεσσαλίας.
2.2. Όργανα λειτουργίας του Π.Μ.Σ.
Για την οργάνωση και τη λειτουργία του Π.Μ.Σ. αρμόδια όργανα, σύμφωνα με τον ν. 4485/2017, είναι τα εξής:
1. Η Σύγκλητος του Πανεπιστημίου Θεσσαλίας
2. Η Συνέλευση του Τμήματος Ιατρικής της Σχολής Επιστημών Υγείας του Πανεπιστημίου Θεσσαλίας
3. Η Συντονιστική Επιτροπή (Σ.Ε.) του Π.Μ.Σ.
4. Η Επιτροπή Μεταπτυχιακών Σπουδών του Πανεπιστημίου Θεσσαλίας
5. Ο Διευθυντής του Π.Μ.Σ.
• Η Σύγκλητος είναι το αρμόδιο όργανο για τα θέματα
ακαδημαϊκού, διοικητικού, οργανωτικού και οικονομικού χαρακτήρα του Π.Μ.Σ. Επίσης η Σύγκλητος ασκεί
όσες αρμοδιότητες προβλέπονται από τον εσωτερικό
κανονισμό του Πανεπιστημίου Θεσσαλίας αναφορικά
με το Π.Μ.Σ. που δεν ανατίθενται από το νόμο ειδικώς
σε άλλα όργανα.
• Η Συνέλευση του Τμήματος Ιατρικής της Σχολής Επιστημών Υγείας του Πανεπιστημίου Θεσσαλίας έχει τις
εξής αρμοδιότητες: α) εισηγείται στη Σύγκλητο διά της
Επιτροπής Μεταπτυχιακών Σπουδών τις προτάσεις για
Π.Μ.Σ., β) ορίζει τα μέλη της Συντονιστικής Επιτροπής
(Σ.Ε.) του Π.Μ.Σ., γ) κατανέμει το διδακτικό έργο μεταξύ
των διδασκόντων του Π.Μ.Σ., δ) συγκροτεί την επιτροπή
επιλογής ή εξέτασης των υποψηφίων μεταπτυχιακών
φοιτητών και την Επιτροπή Οικονομικής Διαχείρισης
του Π.Μ.Σ., ε) διαπιστώνει την επιτυχή ολοκλήρωση της
φοίτησης προκειμένου να απονεμηθεί Δίπλωμα Μεταπτυχιακών Σπουδών (Δ.Μ.Σ.), στ) ασκεί κάθε άλλη αρμο-
διότητα που προβλέπεται από τις διατάξεις ν. 4485/2017.
• Η Συντονιστική Επιτροπή (Σ.Ε.) του Π.Μ.Σ. απαρτίζεται από πέντε (5) μέλη Δ.Ε.Π. του οικείου Τμήματος, οι
οποίοι έχουν αναλάβει μεταπτυχιακό έργο και ορίζονται
από τη Συνέλευση του Τμήματος Ιατρικής της Σχολής
Επιστημών Υγείας του Πανεπιστημίου Θεσσαλίας μετά
από εισήγηση του Διευθυντή του Π.Μ.Σ. σύμφωνα με την
τρέχουσα νομοθεσία. Η Σ.Ε. είναι αρμόδια για την παρακολούθηση και το συντονισμό της λειτουργίας του Π.Μ.Σ.
• Η Επιτροπή Μεταπτυχιακών Σπουδών αποτελείται
από τον Αντιπρύτανη Ακαδημαϊκών Υποθέσεων και
Προσωπικού, ο οποίος εκτελεί χρέη Προέδρου και τους
Κοσμήτορες του οικείου Ιδρύματος ως μέλη και έχει τις
αρμοδιότητες που προβλέπονται στην παρ. 5 του άρθρου 32 του ν. 4485/2017.
• Ο Διευθυντής του Π.Μ.Σ. είναι μέλος της Σ.Ε. και ορίζεται μαζί με τον Αναπληρωτή του, με απόφαση της Συ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1469/13.04.2021
νέλευσης του Τμήματος. Προεδρεύει της Σ.Ε., είναι μέλος
Δ.Ε.Π. πρώτης βαθμίδας ή της βαθμίδας του αναπληρωτή. Είναι του ιδίου ή συναφούς γνωστικού αντικειμένου
με το γνωστικό αντικείμενο του Π.Μ.Σ. Ο Διευθυντής του
Π.Μ.Σ. εισηγείται στα αρμόδια όργανα του Ιδρύματος για
κάθε θέμα που αφορά στην αποτελεσματική λειτουργία
του Προγράμματος σύμφωνα με την ισχύουσα σχετική
νομοθεσία.
2.3. Επιτροπές του Π.Μ.Σ.
Για τη λειτουργία του Π.Μ.Σ. αρμόδιες επιτροπές είναι
οι εξής:
1. Η Επιτροπή Επιλογής Φοιτητών του Π.Μ.Σ.
2. Η Επιτροπή Οικονομικής Διαχείρισης του Π.Μ.Σ.
• Η Επιτροπή Επιλογής Φοιτητών είναι αρμόδια για τον
έλεγχο και την αξιολόγηση όλων των υποβληθέντων δικαιολογητικών, τον έλεγχο της συνάφειας του πτυχίου
με το γνωστικό αντικείμενο του Π.Μ.Σ., τον έλεγχο της
γλωσσικής επάρκειας, την τελική κατάταξη των υποψηφίων με βάση τη λίστα των κριτηρίων του Π.Μ.Σ. και
την πρόταση επιλογής των υποψηφίων με την κατάταξη
αυτή στη Συνέλευση του Τμήματος Ιατρικής του Πανεπιστημίου Θεσσαλίας.
• Η Επιτροπή Οικονομικής Διαχείρισης είναι αρμόδια
για την εισήγηση στη Συνέλευση του Τμήματος, τον
έλεγχο και την ενημέρωση των οικονομικών του Προγράμματος.
Άρθρο 3
ΕΙΣΑΓΩΓΗ ΦΟΙΤΗΤΩΝ
3.1. Προκήρυξη Θέσεων
Η Συντονιστική Επιτροπή (Σ.Ε.) του Π.Μ.Σ. δημοσιεύει,
δύο (2) με τρεις (3) μήνες πριν την καταληκτική ημερομηνία υποβολής αιτήσεων, ανακοίνωση - πρόσκληση
στον Τύπο και στην ιστοσελίδα του Προγράμματος
Μεταπτυχιακών Σπουδών, του οποίου η έναρξη έχει
προγραμματισθεί για το αμέσως επόμενο ακαδημαϊκό
έτος. Στην ανακοίνωση - πρόσκληση προσδιορίζονται
οι κατηγορίες πτυχιούχων που γίνονται δεκτοί και τα
απαραίτητα προσόντα, ο γενικός τρόπος αξιολόγησης
υποψηφίων, τα δίδακτρα, η προθεσμία και η διεύθυνση
υποβολής δικαιολογητικών.
3.2. Αριθμός Εισακτέων
Ο αριθμός των εισακτέων φοιτητών ορίζεται κατ’ ανώτατο όριο σε σαράντα (40) άτομα κατ’ έτος εκ των οποίων
δώδεκα (12) χωρίς τέλη φοίτησης, μετά από απόφαση
της Επιτροπής Επιλογής Φοιτητών όπου συνυπολογίζονται και όσοι σύμφωνα με το ατομικό εισόδημα υπάγο-
νται στο άρθρο 35 του ν. 4485/2017 (Α΄ 114).
Όσοι λαμβάνουν υποτροφία από άλλη πηγή, δεν δικαιούνται απαλλαγή. Σε κάθε περίπτωση οι απαλλασσό-
μενοι φοιτητές δεν ξεπερνούν το ποσοστό του τριάντα
τοις εκατό (30%) του συνολικού αριθμού των φοιτητών
που εισάγονται στο Π.Μ.Σ.
3.3. Κατηγορίες Πτυχιούχων
Το Π.Μ.Σ. απευθύνεται σε επαγγελματίες υγείας, ιατρούς, πτυχιούχους ιατρικών, νοσηλευτικών καθώς και
άλλων σχολών θετικής κατεύθυνσης (φυσικούς, μηχανικούς, τεχνολόγους, αποφοίτους τμημάτων Δημόσιας
Υγείας κ.α.), οι οποίοι ζητούν να εμπλουτίσουν τις γνώσεις τους στην Βιοϊατρική Απεικόνιση και τους σχετικούς
κανονισμούς Ακτινοπροστασίας. Στο Π.Μ.Σ. γίνονται δεκτοί ως Μεταπτυχιακοί Φοιτητές (ΜΦ) πτυχιούχοι Τμη-
μάτων της ημεδαπής και ομοταγών αναγνωρισμένων
ιδρυμάτων της αλλοδαπής. Οι κάτοχοι τίτλου ΑΕΙ της
αλλοδαπής οφείλουν να προσκομίσουν την αναγνώριση
του τίτλου τους από το ΔΙΚΑΤΣΑ - ΔΟΑΤΑΠ. Επίσης γίνονται δεκτοί απόφοιτοι ΑΕΙ και ΑΤΕΙ άλλων ειδικοτήτων
υπό προϋποθέσεις συμπληρωματικών κριτηρίων και
συνεκτίμηση αποδεδειγμένης επαγγελματικής και ερευνητικής εμπειρίας σχετικής με το αντικείμενο του Π.Μ.Σ.,
ύστερα από απόφαση της Σ.Ε. και επικύρωσης από τη
Σ.Τ. Προϋπόθεση για την επιλογή αποτελεί η επαρκής
γνώση της αγγλικής γλώσσας πέραν της γλώσσας διεξαγωγής του Π.Μ.Σ.
Στο Π.Μ.Σ. μπορούν μετά από αίτησή τους να εγγραφούν ως υπεράριθμοι, και μόνο ένας κατ’ έτος και ανά
Π.Μ.Σ., μέλη των κατηγοριών Ε.Ε.Π., καθώς και Ε.ΔΙ.Π.
και Ε.Τ.Ε.Π. του Ιδρύματος, σύμφωνα με τους ειδικότερους όρους που προβλέπονται στο άρθρο 45 του
ν. 4485/2017, μόνο αν το αντικείμενό τους και το έργο
που επιτελούν στο Τμήμα είναι συναφές με το αντικείμενο του Π.Μ.Σ. και εφόσον πληρούν τα υπόλοιπα κριτήρια
εισαγωγής.
Τα δικαιολογητικά που θα πρέπει να προσκομίσουν οι
υποψήφιοι είναι τα εξής:
1. Αίτηση συμμετοχής.
2. Αντίγραφο πτυχίου ή βεβαίωση ότι ο υποψήφιος
εκπλήρωσε τις εκπαιδευτικές του υποχρεώσεις. Στις
περιπτώσεις πτυχιούχων πανεπιστημίων της αλλοδαπής συνυποβάλλεται πιστοποιητικό αναγνώρισης από
ΔΟΑΤΑΠ.
3. Αντίγραφο αναλυτικής βαθμολογίας προπτυχιακών
σπουδών.
4. Αναλυτικό βιογραφικό σημείωμα με στοιχεία για τις
σπουδές, την ερευνητική και επαγγελματική εμπειρία
του υποψηφίου (με τα αντίστοιχα αποδεικτικά).
5. Πιστοποιητικά ή διπλώματα Μεταπτυχιακών Σπουδών (εφ’ όσον υπάρχουν).
6. Στοιχεία συμμετοχής σε ερευνητικές δραστηριότητες (εφ’ όσον υπάρχουν).
7. Δυο συστατικές επιστολές από Καθηγητές Πανεπιστημίων ή ΤΕΙ ή ερευνητές Α΄, ή επιστήμονες αναγνωρι-
σμένου κύρους.
8. Πιστοποιητικά επάρκειας ξένων γλωσσών.
9. Φωτοτυπία των δύο όψεων της αστυνομικής ταυτότητας ή διαβατηρίου.
10. Πρόσφατη φωτογραφία ταυτότητας.
11. Δήλωση του ν. 1599/1986 «ότι όλα τα δικαιολογητικά είναι ακριβή αντίγραφα των πρωτοτύπων».
3.4. Επιλογή Μεταπτυχιακών Φοιτητών
3.4.1. Κριτήρια Επιλογής των Μεταπτυχιακών Φοιτητών
Η επιλογή των μεταπτυχιακών φοιτητών και φοιτητριών γίνεται κυρίως με συνεκτίμηση των ειδικών προ-
σόντων των υποψηφίων όπως αυτά προκύπτουν από
τα δικαιολογητικά που έχουν υποβληθεί, καθώς και την
απόδοση των υποψηφίων κατά τη διάρκεια της προφορικής συνέντευξης.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1469/13.04.2021
3.4.2. Αξιολόγηση των υποψήφιων Μεταπτυχιακών
Φοιτητών
Η αξιολόγηση των υποψηφίων που έχουν προσκομίσει
τα απαιτούμενα δικαιολογητικά, μέσα στις προβλεπόμενες προθεσμίες, γίνεται από την Επιτροπή Επιλογής
Φοιτητών του Π.Μ.Σ. σε συνεργασία με τη Συντονιστική
Επιτροπή σε τρεις (3) φάσεις:
Α΄ ΦΑΣΗ - Έλεγχος δικαιολογητικών όλων των υποψηφίων
Η Επιτροπή Επιλογής Φοιτητών του Π.Μ.Σ ελέγχει τα
δικαιολογητικά και συντάσσει πίνακα των υποψηφίων,
οι οποίοι πληρούν τις τυπικές προϋποθέσεις.
Β΄ΦΑΣΗ - Βαθμολόγηση των κριτηρίων
Η βαθμολόγηση των κριτηρίων γίνεται σε κλίμακα από
0 μέχρι 100 και κάθε υποψήφιος πιστώνεται με συγκεκριμένο αριθμό μορίων. Η Επιτροπή Επιλογής Φοιτητών και
η Συντονιστική Επιτροπή του Π.Μ.Σ. αξιολογεί και προκρίνει τους υποψηφίους με βάση τα παρακάτω κριτήρια:
Α/Α ΚΡΙΤΗΡΙΑ ΕΠΙΛΟΓΗΣ
ΜΟΡΙΑ %
Βαθμός πτυχίου / διπλώματος
20%
Συνάφεια των προπτυχιακών σπουδών
με το αντικείμενο του Π.Μ.Σ.
10%
Επίπεδο γνώσης της Αγγλικής γλώσσας
(πιστοποιητικό)
10%
Πτυχιακή Εργασία
5%
Αναγνωρισμένη επαγγελματική ή ερευνητική εμπειρία σε συναφές αντικείμενο
5%
Δημοσιεύσεις σε επιστημονικά περιοδικά, Ανακοινώσεις σε επιστημονικά
συνέδρια
5%
Κατοχή άλλων Μεταπτυχιακών Τίτλων
Σπουδών
10%
Συστατικές επιστολές
5%
Συνέντευξη
30%
ΣΥΝΟΛΟ
100%
Γ΄ ΦΑΣΗ - Συνέντευξη
Για την επιλογή των υποψηφίων στο Π.Μ.Σ. πραγματοποιείται προφορική συνέντευξη. Η απόδοση των υπο-
ψηφίων κατά τη διάρκεια της προφορικής συνέντευξης
συνεκτιμάται για την επιλογή τους στο Π.Μ.Σ. και δύναται
να βαθμολογηθεί με έως και 30 μόρια.
Η υψηλότερη βαθμολογία που μπορεί να λάβει ο υποψήφιος με τα παραπάνω κριτήρια είναι 100 μόρια. Όσοι
εκ των υποψηφίων λάβουν 50 μόρια και άνω θεωρούνται
επιτυχόντες.
3.4.3. Διαδικασία Επιλογής των Μεταπτυχιακών Φοιτητών
Η Επιτροπή Επιλογής Φοιτητών του Π.Μ.Σ. συντάσσει
αξιολογικό πίνακα των υποψηφίων, στον οποίο συμπεριλαμβάνονται με σειρά επιτυχίας όλοι οι υποψήφιοι και
εμφανίζονται οι επιτυχόντες. Ο πίνακας στη συνέχεια
διαβιβάζεται στην Συντονιστική Επιτροπή προς έλεγχο
και υποβολή στη Συνέλευση του Τμήματος Ιατρικής του
Πανεπιστημίου Θεσσαλίας προς έγκριση. Στην περίπτωση που δύο ή περισσότεροι υποψήφιοι συγκεντρώσουν
συνολικά τον ίδιο αριθμό μορίων, γίνονται δεκτοί όλοι
οι ισοβαθμήσαντες.
Οι επιτυχόντες υποψήφιοι καλούνται να απαντήσουν
γραπτώς (ηλεκτρονικά ή μέσω Φαξ) εντός επτά (7) ημερών εάν αποδέχονται ή όχι την ένταξη τους στο Π.Μ.Σ.
αποδεχόμενοι τους όρους λειτουργίας του. Η μη απάντηση από επιλεγέντα υποψήφιο μέσα στην παραπάνω προ-
θεσμία ισοδυναμεί με άρνηση αποδοχής της θέσης στο
Π.Μ.Σ. Εάν υπάρξουν αρνητικές απαντήσεις η Επιτροπή
Επιλογής του Π.Μ.Σ. ενημερώνει τους αμέσως επόμενους
στη σειρά αξιολόγησης από τον σχετικό πίνακα.
Ένσταση κατά των πινάκων επιτυχίας μπορεί να γίνει μέσα σε πέντε (5) ημέρες από την ανακοίνωση των
αποτελεσμάτων. Η ένσταση, η οποία πρέπει να είναι
συγκεκριμένη, κρίνεται τελεσίδικα από τη Συνέλευση
του Τμήματος Ιατρικής του Πανεπιστημίου Θεσσαλίας.
Άρθρο 4
ΟΡΓΑΝΩΣΗ ΣΠΟΥΔΩΝ
4.1. Δικαιώματα μεταπτυχιακών φοιτητών
Οι μεταπτυχιακοί φοιτητές έχουν όλα τα δικαιώματα
και τις παροχές που προβλέπονται και για τους φοιτητές
του πρώτου κύκλου σπουδών, πλην του δικαιώματος
παροχής δωρεάν διδακτικών συγγραμμάτων.
4.2. Χρονική Διάρκεια Φοίτησης
Η χρονική διάρκεια φοίτησης στο Π.Μ.Σ. είναι κατ’
ελάχιστο τρία (3) εξάμηνα, στα οποία περιλαμβάνεται
ο χρόνος που απαιτείται για την εκπόνηση και υποβολή
προς κρίση διπλωματικής εργασίας.
• 1ο (Χειμερινό) εξάμηνο: Θεωρητική κατάρτιση
• 2ο (Εαρινό) εξάμηνο: Θεωρητική κατάρτιση και προετοιμασία διπλωματικής εργασίας
• 3ο (Χειμερινό) εξάμηνο: Πρακτική άσκηση και διπλωματική εργασία
Η χρονική διάρκεια για την απόκτηση του Δ.Μ.Σ. δεν
μπορεί να υπερβαίνει, για κάθε περίπτωση, το προβλεπόμενο από το Π.Μ.Σ. διάστημα, προσαυξανόμενο κατά
2 ακόμη διδακτικά εξάμηνα.
Σε περίπτωση υπέρβασης του ανώτατου αυτού χρονικού ορίου ο μεταπτυχιακός φοιτητής διαγράφεται
από το Π.Μ.Σ. μετά από απόφαση της Συνέλευσης του
Τμήματος. Για ειδικούς και εξαιρετικούς λόγους η Συνέλευση του Τμήματος μπορεί να παρατείνει για ορισμένο
χρονικό διάστημα τη χρονική διάρκεια φοίτησης του Μεταπτυχιακού Φοιτητή μετά από πλήρως αιτιολογημένη
εισήγηση από το Διευθυντή. Το χρονικό διάστημα κατά
το οποίο ο φοιτητής βρίσκεται σε αναστολή της φοίτησής του με απόφαση της Συνέλευσης δεν υπολογίζεται
για τη συμπλήρωση του ανώτατου ορίου φοίτησης που
προβλέπεται άνωθεν.
4.3. Αναστολή Φοίτησης
Κάθε Μεταπτυχιακός Φοιτητής έχει δικαίωμα να ζητήσει, με αίτησή του, άδεια αναστολής της παρακολούθη-
σης των μαθημάτων ή της εκπόνησης της διπλωματικής
του εργασίας. Η άδεια χορηγείται με απόφαση της Συντονιστικής Επιτροπής, δίνεται μόνο μία φορά και δεν
μπορεί να είναι μεγαλύτερης διάρκειας των δύο ακαδημαϊκών εξαμήνων, ούτε μικρότερης του ενός εξαμή-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1469/13.04.2021
νου. Άδεια αναστολής φοίτησης περισσότερο από δύο
ακαδημαϊκά εξάμηνα μπορεί να χορηγηθεί μόνο σε Μεταπτυχιακό Φοιτητή που εκπληρώνει τη στρατιωτική
τους θητεία ή σε περιπτώσεις δικαιολογημένης απουσίας
μετά από εισήγηση του Διευθυντή του Π.Μ.Σ. Ο χρόνος
αναστολής φοίτησης του Μεταπτυχιακού Φοιτητή δεν
υπολογίζεται σε περίπτωση υπέρβασης της χρονικής
διάρκειας φοίτησης.
Ο Μεταπτυχιακός Φοιτητής που θα επαναλάβει τη φοίτησή του είναι υποχρεωμένος να παρακολουθήσει όλα
τα μαθήματα στα οποία δεν είχε αξιολογηθεί επιτυχώς
πριν από την αναστολή της φοίτησής του. Ο Μεταπτυχιακός Φοιτητής που παίρνει άδεια αναστολής φοίτησης,
όταν επαναλάβει τη φοίτησή του, εξακολουθεί να υπάγεται στο καθεστώς φοίτησης του χρόνου εγγραφής του
ως Μεταπτυχιακός Φοιτητής. Οι Μεταπτυχιακοί Φοιτητές
που βρίσκονται σε εκπαιδευτική άδεια δεν δικαιούνται
άδειας αναστολής της φοίτησής τους, εκτός εξαιρετικών
περιπτώσεων (παρατεταμένη ασθένεια κ.λπ.).
4.4. Διαγραφή από το Π.Μ.Σ.
Σε περίπτωση παραβάσεων του Κώδικα Ηθικής και
Δεοντολογίας του Πανεπιστημίου Θεσσαλίας ή και υπέρβασης του ανώτατου χρονικού ορίου φοίτησης ο μετα-
πτυχιακός φοιτητής διαγράφεται από το Π.Μ.Σ. μετά από
απόφαση της Συνέλευσης του Τμήματος.
4.5. Πρόγραμμα Σπουδών
Το Π.Μ.Σ. «Φυσικές Αρχές Βιοϊατρικής Απεικόνισης και
Ακτινοπροστασία», περιλαμβάνει δέκα (10) υποχρεωτικά
μαθήματα, καθώς και την εκπόνηση και παρουσίαση Διπλωματικής Εργασίας. Το σύνολο των πιστωτικών μονάδων
(ECTS) που απαιτούνται για την απόκτηση του Διπλώματος
Μεταπτυχιακών Σπουδών φοίτησης είναι ενενήντα (90).
Η δομή του προγράμματος είναι η ακόλουθη:
1ο ΕΞΑΜΗΝΟ
ΚΩΔ
ΜΑΘΗΜΑΤΑ
Τύπος
Μαθήματος
Πιστωτικές
Μονάδες
ΜΑ01 Βασικές Αρχές Ιοντιζουσών και Μη-Ιοντιζουσών Ακτινοβολιών
Υ
ΜΑ02 Στοιχεία Βιολογίας, Ανατομίας, Φυσιολογίας και Φυσικής του Ανθρωπίνου
Σώματος
Υ
ΜΑ03 Βιολογικές Επιδράσεις της Ακτινοβολίας
Υ
ΜΑ04 Εισαγωγή στην Βιοϊατρική Απεικόνιση Ι (Ιοντιζουσών Ακτινοβολιών)
Υ
ΜΑ05 Εισαγωγή στην Βιοϊατρική Απεικόνιση ΙΙ (Μη- Ιοντιζουσών Ακτινοβολιών)
Υ
ΣΥΝΟΛΟ
2ο ΕΞΑΜΗΝΟ
ΚΩΔ
ΜΑΘΗΜΑΤΑ
Τύπος
Μαθήματος
Πιστωτικές
Μονάδες
ΜΒ06 Εισαγωγή σε Τεχνικές Ανάλυσης Εικόνας και Μηχανικής Μάθησης
Υ
ΜΒ07 Αρχές Ακτινοπροστασίας στην Ακτινολογία
Υ
ΜΒ08 Αρχές Ακτινοπροστασίας στην Πυρηνική Ιατρική
Υ
ΜΒ09 Πρακτικές Πτυχές Ακτινοπροστασίας - Διαχείριση έκτακτων περιστατικών,
Νομοθεσία
Υ
ΜΒ10 Μεθοδολογία Έρευνας
Y
ΣΥΝΟΛΟ
3ο ΕΞΑΜΗΝΟ
ΚΩΔ
ΜΑΘΗΜΑΤΑ
Τύπος
Μαθήματος
Πιστωτικές
Μονάδες
ΔΕ
Εκπόνηση διπλωματικής εργασίας
Υ
ΣΥΝΟΛΟ
4.6. Μεταπτυχιακή Διπλωματική Εργασία
Κάθε μεταπτυχιακός φοιτητής υποχρεούται να εκπονήσει διπλωματική εργασία. Το θέμα της Διπλωματικής
Εργασίας θα επιλέγεται στην αρχή του 3ου εξαμήνου των
μαθημάτων από τον μεταπτυχιακό φοιτητή σε συνεργασία με τον Επιβλέποντα Καθηγητή και θα κατατίθεται
στη Σ.Ε. προς έγκριση.
Η Συντονιστική Επιτροπή ορίζει τον Επιβλέποντα και συγκροτεί την Τριμελή Εξεταστική Επιτροπή για έγκριση της
εργασίας, ένα από τα μέλη της οποίας είναι και ο Επιβλέπων και επικυρώνεται από τη Συνέλευση του Τμήματος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1469/13.04.2021
Εφόσον εγκριθεί, ο Επιβλέπων Καθηγητής θα είναι
υπεύθυνος για την παρακολούθηση του έργου του μεταπτυχιακού φοιτητή και μαζί με τα άλλα μέλη της Τρι-
μελούς Εξεταστικής Επιτροπής θα εγκρίνουν τη Διπλωματική Εργασία, την οποία ο υποψήφιος θα υποστηρίξει
δημόσια μετά την ολοκλήρωσή της. Λεπτομερής Οδηγός
Εκπόνησης της Διπλωματικής Εργασίας θα αναρτηθεί
στο διαδικτυακό τόπο του Π.Μ.Σ. με την έναρξη των μαθημάτων και θα αναπτυχθεί με λεπτομέρειες στο μάθημα
Μεθοδολογία της Έρευνας.
Άρθρο 5
ΔΙΔΑΣΚΑΛΙΑ - ΔΙΔΑΣΚΟΝΤΕΣ
5.1. Διδασκαλία Μαθημάτων
Τα μαθήματα του Π.Μ.Σ. αρχίζουν στο πρώτο δεκαήμερο του Οκτωβρίου για το χειμερινό εξάμηνο και στο
πρώτο δεκαήμερο του Φεβρουαρίου για το εαρινό εξάμηνο και ολοκληρώνονται με τη συμπλήρωση δέκα τρι-
ών διδακτικών εβδομάδων αντίστοιχα. Αν η διδασκαλία
κάποιου μαθήματος διαρκέσει λιγότερο από δέκα τρείς
(13) εβδομάδες, το μάθημα θεωρείται ότι δε διδάχθηκε επαρκώς και οι φοιτητές είναι υποχρεωμένοι να το
παρακολουθήσουν σε επόμενο εξάμηνο. Οι φοιτητές
είναι υποχρεωμένοι να παρακολουθήσουν ανελλιπώς
τις παραδόσεις, τα εργαστήρια και τις άλλες δραστηριότητες που προβλέπονται για κάθε μάθημα. Απουσία
πέραν του 20% οδηγεί αυτομάτως σε αποκλεισμό από τις
εξετάσεις του αντίστοιχου μαθήματος και υποχρεούται
να το παρακολουθήσει σε αντίστοιχο εξάμηνο. Επίσης
με απόφαση της Συνέλευσης του Τμήματος Ιατρικής,
ύστερα από αιτιολογημένη πρόταση της Συντονιστικής
Επιτροπής είναι δυνατόν κάποιο (ή κάποια) από τα μαθήματα να διδαχθεί σε εξάμηνο διαφορετικό από εκείνο
που προβλέπεται στην Απόφαση της Συγκλήτου ίδρυσης
του Π.Μ.Σ.
5.2. Γλώσσα Διδασκαλίας
Η Γλώσσα διδασκαλίας των μαθημάτων είναι η ελληνική και σε περίπτωση προσκεκλημένων εισηγητών από
το εξωτερικό η αγγλική.
5.3. Διδακτικό Προσωπικό
Τη διδασκαλία των μαθημάτων του Π.Μ.Σ. αναλαμβάνουν:
α) κατά τουλάχιστον εξήντα τοις εκατό (60%) μέλη
Δ.Ε.Π. και Ε.ΔΙ.Π. ή αφυπηρετήσαντα μέλη Δ.Ε.Π. του
Τμήματος Ιατρικής του Πανεπιστημίου Θεσσαλίας ή
διδάσκοντες σύμφωνα με το π.δ. 407/1980 (Α΄ 112) ή
το άρθρο 19 του ν. 1404/1983 (Α΄ 173) ή την παρ. 7 του
άρθρου 29 του ν. 4009/2011,
β) μέλη Δ.Ε.Π. άλλων Τμημάτων του Πανεπιστημίου
Θεσσαλίας ή άλλων Πανεπιστημίων της ημεδαπής και της
αλλοδαπής, σύμφωνα με το άρθρο 36 του ν. 4485/2017
(Α΄ 114),
γ) ερευνητές από ερευνητικά κέντρα της ημεδαπής
ή της αλλοδαπής του άρθρου 13Α του ν. 4310/2014
(Α΄ 258), συμπεριλαμβανομένων των ερευνητικών κέντρων της Ακαδημίας Αθηνών, οι οποίοι είναι κάτοχοι
διδακτορικού διπλώματος και διαθέτουν εξειδικευμένες
γνώσεις ή σχετική εμπειρία στο γνωστικό αντικείμενο
του Π.Μ.Σ.
Η ανάθεση διδασκαλίας μαθημάτων, εργαστηρίων
και ασκήσεων στους Καθηγητές, γίνεται με απόφαση
της Συνέλευσης του Τμήματος ύστερα από πρόταση της
Συντονιστικής Επιτροπής του Π.Μ.Σ.
5.4. Επιβλέποντες Μεταπτυχιακών Διπλωματικών Εργασιών
Ο Επιβλέπων Καθηγητής μπορεί να είναι Υπεύθυνος
Μαθήματος ή διδάσκων του Π.Μ.Σ ή άλλο μέλος Δ.Ε.Π.
του Τμήματος Ιατρικής του Πανεπιστημίου Θεσσαλίας ή
καταξιωμένος ερευνητής. Απαραίτητη προϋπόθεση για
την επίβλεψη διπλωματικής εργασίας αποτελεί η κατοχή
διδακτορικής διατριβής από τον Επιβλέποντα Καθηγητή. Ο Επιβλέπων μπορεί να αναλάβει την επίβλεψη έως
πέντε (5) μεταπτυχιακών φοιτητών.
Η Σ.Ε. ύστερα από αίτηση του υποψηφίου, στην οποία
αναγράφεται ο προτεινόμενος τίτλος της διπλωματικής
εργασίας, ο προτεινόμενος επιβλέπων και επισυνάπτεται
περίληψη της προτεινόμενης εργασίας, ορίζει ένα μέλος
Δ.Ε.Π. ως επιβλέποντα αυτής και συγκροτεί την τριμελή
εξεταστική επιτροπή για την έγκριση της εργασίας, ένα
από τα μέλη της οποίας είναι και ο επιβλέπων. Για να
εγκριθεί η εργασία ο φοιτητής οφείλει να την υποστηρίξει ενώπιον της εξεταστικής επιτροπής. Οι μεταπτυ-
χιακές διπλωματικές εργασίες, εφόσον εγκριθούν από
την εξεταστική επιτροπή, αναρτώνται υποχρεωτικά στο
διαδικτυακό τόπο της οικείας Σχολής.
Άρθρο 6
ΕΞΕΤΑΣΕΙΣ - ΑΠΟΦΟΙΤΗΣΗ
6.1. Αξιολόγηση Μαθήματος
Η εξέταση κάθε μαθήματος μπορεί να γίνει προφορικά,
γραπτά, με εκπόνηση εργασιών ή με άλλο τρόπο που
θα καθορίσει ο διδάσκων, εκτός και αν έχει αποφασίσει
διαφορετικά η Συνέλευση του Τμήματος.
6.2. Εξέταση Μαθήματος
Οι εξετάσεις πραγματοποιούνται δύο φορές το χρόνο,
σε ημερομηνίες που ορίζονται από το ακαδημαϊκό ημερολόγιο το Π.Θ. Σε εξαιρετικές περιπτώσεις η Συνέλευση
του Τμήματος μπορεί να τροποποιήσει ή να μεταθέσει
το χρόνο των εξετάσεων ή να ορίσει και τρίτη εξεταστική περίοδο το Σεπτέμβριο του επόμενου ακαδημαϊκού
έτους. Σε περίπτωση που ένας φοιτητής ή φοιτήτρια
αποτύχει σε ένα μάθημα μπορεί να επανεξετασθεί στο
μάθημα αυτό στο επόμενο εξάμηνο ή στην επαναληπτική εξεταστική περίοδο του Σεπτεμβρίου. Κάθε μεταπτυ-
χιακός φοιτητής μπορεί να εξεταστεί σε κάθε μάθημα το
πολύ δύο φορές. Αν απορριφθεί και τη δεύτερη φορά
δεν έχει ολοκληρώσει επιτυχώς το πρόγραμμα και εξετάζεται μόνο μία φορά, ύστερα από αίτηση του, σύμφωνα
με το άρθρο 34 του ν. 4485/2017 (Α΄ 114) από Τριμελή
Επιτροπή Μελών Δ.Ε.Π. της Σχολής, οι οποίοι έχουν το
ίδιο ή συναφές γνωστικό αντικείμενο με το εξεταζόμενο
μάθημα και ορίζονται από την Συνέλευση του Τμήματος.
Από την Επιτροπή εξαιρείται ο υπεύθυνος της εξέτασης
διδάσκων. Εάν αποτύχει παραπέμπεται στη Συντονιστική
Επιτροπή, η οποία εισηγείται στη Συνέλευση του Τμήματος την οριστική διαγραφή του φοιτητή ή της φοιτήτριας
από το Π.Μ.Σ.
Περιπτώσεις αδυναμίας προσέλευσης στις εξετάσεις
οποιουδήποτε μαθήματος λόγω σοβαρού κωλύματος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1469/13.04.2021
το οποίο θα βεβαιώνεται με την προσκόμιση επικυρωμένων δικαιολογητικών, κρίνονται από την Σ.Ε., η οποία
αποφαίνεται περί της επάρκειας των προσκομιζόμενων
δικαιολογητικών κατά την απόλυτη κρίση της.
Η βαθμολογία των Μεταπτυχιακών Φοιτητών, που με
επιτυχία έχουν αξιολογηθεί, έχει ως ελάχιστο βαθμό το 5
(πέντε) με άριστα το 10 (δέκα) και κατατίθεται στη Γραμματεία του Π.Μ.Σ. από την Επιτροπή Εξετάσεων.
6.3. Βαθμολόγηση
Η βαθμολογία των φοιτητών γίνεται με το ίδιο σύστημα που ισχύει και για τον προπτυχιακό κύκλο σπουδών
(ελάχιστη βαθμολογία το 0, βάση το 5, και άριστα το 10)
και αναρτάται στην Ηλεκτρονική Γραμματεία του Τμήματος από τον Υπεύθυνο διδάσκοντα.
Άρθρο 7
ΑΞΙΟΛΟΓΗΣΗ Π.Μ.Σ.
7.1. Αξιολόγηση από τους Υπεύθυνους Μαθημάτων
και διδάσκοντες
Οι υπεύθυνοι και διδάσκοντες καθηγητές μετά τη λήξη
κάθε χρόνου εφαρμογής του προτεινόμενου προγράμματος, παραδίδουν έκθεση με τις παρατηρήσεις τους
ανά διδασκόμενο μάθημα και αντικείμενο και προτάσεις
βελτίωσης του προγράμματος.
7.2. Αξιολόγηση από τους φοιτητές
Στο τέλος κάθε εξαμήνου οι Μεταπτυχιακοί Φοιτητές
παραδίδουν ανώνυμο συμπληρωμένο ερωτηματολόγιο
στη Γραμματεία του Π.Μ.Σ. που αφορά το περιεχόμενο
του μαθήματος, τον τρόπο διδασκαλίας και εξέτασης του
από τον διδάσκοντα, παρατηρήσεις για βελτίωση του και
αξιολόγηση του με δεδομένη κλίμακα.
7.3. Αξιοποίηση αποτελεσμάτων αξιολόγησης
Όλα τα έγγραφα αξιολόγησης θα λαμβάνονται υπόψη από τη Συντονιστική Επιτροπή και θα γίνονται διορ-
θωτικές αλλαγές - όπου είναι εφικτό - για την επόμενη
ακαδημαϊκή χρονιά.
Άρθρο 8
ΤΕΛΗ ΦΟΙΤΗΣΗΣ
8.1. Δίδακτρα
Το σύνολο των διδάκτρων και για τα τρία (3) εξάμηνα
του Π.Μ.Σ. ανέρχεται στο ποσό των δυόμιση χιλιάδων
ευρώ (2500 €). Η διαδικασία καταβολής των διδάκτρων
για το Π.Μ.Σ. γίνεται μέσω του Ειδικού Λογαριασμού
Κονδυλίων Έρευνας του Πανεπιστημίου Θεσσαλίας. Τα
δίδακτρα χρησιμοποιούνται από το Τμήμα για τις πάσης
φύσης δαπάνες που απαιτούνται για την εκπαίδευση των
Μεταπτυχιακών Φοιτητών και γενικά για τη λειτουργία
του ΠΜΣ. Τα δίδακτρα καταβάλλονται τμηματικά σε τρεις
δόσεις με την έναρξη κάθε εξαμήνου:
• Χίλια ευρώ (1.000 €) κατά την εγγραφή, με την έναρξη
του πρώτου εξαμήνου.
• Χίλια ευρώ (1.000 €) με την έναρξη του δευτέρου
εξαμήνου.
• Πεντακόσια ευρώ (500 €) με την έναρξη του τρίτου
εξαμήνου.
Σε περίπτωση διακοπής της φοίτησης στο Π.Μ.Σ. δεν
επιστρέφεται το μέρος των διδάκτρων που έχει καταβληθεί.
8.2. Διαδικασία Απαλλαγής από τα τέλη φοίτησης
Η αίτηση για απαλλαγή από τα τέλη φοίτησης υποβάλλεται ύστερα από την ολοκλήρωση της διαδικασίας
επιλογής των Μεταπτυχιακών Φοιτητών με το εκκαθαριστικό σημείωμα του τελευταίου φορολογικού έτους,
για το οποίο κατά το χρόνο της επιλογής στο Π.Μ.Σ. έχει
ολοκληρωθεί η εκκαθάριση φόρου.
Σύμφωνα με την παρ. 2 του άρθρου 35 του
ν. 4485/2017, είναι δυνατόν να απαλλάσσονται από τα
τέλη φοίτησης, οι φοιτητές Π.Μ.Σ., σε ποσοστό που δεν
ξεπερνά το 30% του συνολικού αριθμού των φοιτητών
που εισάγονται στο Π.Μ.Σ. «των οποίων το ατομικό εισόδημα, εφόσον διαθέτουν ίδιο εισόδημα, και το οικογε-
νειακό διαθέσιμο ισοδύναμο εισόδημα δεν υπερβαίνουν
αυτοτελώς, το μεν ατομικό το εκατό τοις εκατό (100%),
το δε οικογενειακό το εβδομήντα τοις εκατό (70%) του
εθνικού διάμεσου διαθέσιμου ισοδύναμου εισοδήματος, σύμφωνα με τα πλέον πρόσφατα κάθε φορά δη-
μοσιευμένα στοιχεία της Ελληνικής Στατιστικής Αρχής
(ΕΛ.ΣΤΑΤ.). Η απαλλαγή αυτή παρέχεται για τη συμμετοχή
σε ένα μόνο Π.Μ.Σ.».
Επίσης, σύμφωνα με την με την παρ. 3 του άρθρου 35,
του ν. 4485/2017, «η αίτηση για απαλλαγή από τα τέλη
φοίτησης υποβάλλεται ύστερα από την ολοκλήρωση της
διαδικασίας επιλογής των φοιτητών των Π.Μ.Σ.. Η οικονομική κατάσταση υποψηφίου σε καμία περίπτωση δεν
αποτελεί λόγο μη επιλογής σε Π.Μ.Σ. Όσοι λαμβάνουν
υποτροφία από άλλη πηγή, δεν δικαιούνται απαλλαγή».
Η αίτηση απαλλαγής τελών φοίτησης υποβάλλεται από
τον ενδιαφερόμενο προς τη Συντονιστική Επιτροπή (Σ.Ε.)
του ΠΜΣ ύστερα από την ολοκλήρωση της διαδικασίας
επιλογής των φοιτητών στο Π.Μ.Σ., η οποία εισηγείται
προς τη Συνέλευση του Τμήματος την σχετική έγκριση.
Ο αριθμός των φοιτητών που μπορούν να παρακολουθήσουν το Π.Μ.Σ. χωρίς τέλη φοίτησης μπορεί να είναι το
ανώτερο δώδεκα (12) άτομα. Η Επιτροπή Αξιολόγησης
θα έχει τη δυνατότητα να ζητήσει από τους υποψήφιους
για δωρεάν φοίτηση το Ε1 και Ε9 του ίδιου και της οικογένειας του, όπου αυτό κριθεί απαραίτητο.
Άρθρο 9
ΥΠΟΤΡΟΦΙΕΣ
9.1. Χορήγηση Υποτροφίας
Η χορήγηση υποτροφιών στους Μεταπτυχιακούς
Φοιτητές πραγματοποιείται μετά από απόφαση της Συντονιστικής Επιτροπής η οποία είναι αρμόδια για τον
καθορισμό των εκάστοτε κριτηρίων (επίδοση ή κοινωνικά και οικονομικά κριτήρια). Το ποσό της υποτροφίας
ανέρχεται μέχρι και στο σύνολο των τελών φοίτησης
(2.500 €), που δίνεται τμηματικά με βάση την πρόοδο
που θα πιστοποιείται.
Άρθρο 10
ΔΙΟΙΚΗΤΙΚΗ - ΤΕΧΝΙΚΗ ΥΠΟΣΤΗΡΙΞΗ
10.1. Γραμματεία του Π.Μ.Σ.
Στο Π.Μ.Σ. «Φυσικές Αρχές Βιοϊατρικής Απεικόνισης
και Ακτινοπροστασία» για τη Γραμματειακή - Διοικητική
Υποστήριξη, μετά από Πρόσκληση Εκδήλωσης ΕνδιαφέΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1469/13.04.2021
ροντος μέσω ΕΛΚΕ Θεσσαλίας, θα προσληφθεί προσωπικό με σύναψη σύμβασης έργου.
Η Γραμματεία του Π.Μ.Σ. έχει ως καθήκον:
i. Την προετοιμασία της επιλογής των υποψηφίων
ii. Την υποστήριξη των εκπαιδευτικών, διοικητικών, και
οικονομικών δραστηριοτήτων του Π.Μ.Σ.
iii. Την υποστήριξη δραστηριοτήτων διάχυσης, διαφήμισης, επικοινωνίας και λοιπών δραστηριοτήτων στο
πλαίσιο του Π.Μ.Σ.
iv. Τη γραμματειακή υποστήριξη της Σ.Ε.
Η Τεχνική υποστήριξη γίνεται από το μόνιμο προσωπικό του Π.Θ.
Άρθρο 11
Κάθε άλλο θέμα σχετικό με την οργάνωση και λειτουργία του προγράμματος που δεν έχει προβλεφθεί από τον
παρόντα Κανονισμό, θα συζητείται και θα εγκρίνεται από
τη Συνέλευση της Σ.Ε. κι έπειτα από την Σ.Τ.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 31 Μαρτίου 2021
Ο Πρύτανης
ΖΗΣΗΣ ΜΑΜΟΥΡΗΣ

[Source: 20210201469.pdf | Tokens: 30765]